
Tisztelt Képviselő-testület!

I. Előzmények:

Fót Város Önkormányzat Képviselő-testülete az 51/2022. (III.31.) határozatában „A Fóti Közszolgáltató Nonprofit Kft-vel kötendő egyedi megbízási szerződésekről a 2022. évi költségvetési rendelet alapján” tárgyában munkacsoportok alakításáról, míg az 53/2022. (III.31.) KT-határozatában a Könyvtár, a Strand és a Kerékpárút-koncepció Munkacsoportok létrehozásáról döntött.

A Kerékpárút-koncepció Munkacsoport tagjai:
· Bérciné Berke Szilvia képviselő, elnök
· Gellai István képviselő
· Serfőző Zsuzsanna képviselő
· Soros László képviselő
· Lakatos Éva - Fóti Közös Önkormányzati Hivatal delegált

A Kerékpárút-koncepció Munkacsoport célja a fóti kerékpározási körülmények javítása, kerékpárutak létesítése Fóton. A Munkacsoport a Képviselő-testület számára egy javaslatot terjeszt elő, mely szerint a város kerékpárút-hálózatának létesítésével kapcsolatosan első lépésként készüljön koncepcióterv és annak kidolgozásával, valamint elkészítésével egy tervező céget bízzon meg az Önkormányzat.

A tervező céggel kapcsolatos elvárások:
· munkatársai között megtalálható minden olyan szakember, aki a tervdokumentáció elkészítéséhez szükséges bizonyítvánnyal és tapasztalattal rendelkezik,
· kapcsolatban áll a szakhatóságokkal,
· rendelkezik legalább három darab zsűrizett tervvel.

A települések közötti (régiós) kerékpárút-hálózat állami beruházás, mely önkormányzati döntésektől függetlenül épül, jelen előterjesztés a városon belüli kerékpárutak koncepciótervének elkészítésére irányul. A kerékpárút-hálózatnak a város adottságaihoz kell idomulnia.  A korábban e tárgyban készült anyagok egy része felülvizsgálatot követően alkalmas lehet a felhasználásra. Korábban tervben volt kerékpárút kiépítése például a MOL-benzinkút - Jedlik Ányos utca - Szent Imre utca - Dózsa György utca szakaszon, de fontos a vasútállomások, iskolák, helyi nevezetességek kerékpárral való megközelíthetősége, valamint Fótliget kerékpárúttal történő városhoz csatlakoztatása is.

Jelen beszerzés becsült értéke 11.600.000 forint, így az nem esik a közbeszerzésekről szóló 2015. évi CXLIII. törvény hatálya alá. Az eljárásra Fót Város Önkormányzata és a Fóti Közös Önkormányzati Hivatal Versenyszabályzata alapján kerül sor.

II. A döntéshez szükséges információk, tájékoztatások:

A városi kerékpárforgalmi hálózat koncepciótervének célja, hogy
· felmérje a kerékpár-közlekedés helyzetét és a felmerülő igényeket Fóton belül és a szomszédos települések irányában,
· vizsgálja a vasútra történő kerékpáros ráhordás fejlesztésének lehetőségeit (összhangban a jelenleg a Budapesti Fejlesztési Központnál készülő Agglomerációs kerékpárforgalmi hálózati stratégiával),
· rámutasson a kerékpározást akadályozó tényezőkre, hiányosságokra,
· javaslatokat fogalmazzon meg ezek megoldására, a létesítmények fejlesztésére,
· bemutasson egy ideális „végállapotot” a főhálózat és az alaphálózat tekintetében, amely a realitásokon belül maradva a lehető legjobban támogatja a kerékpározást,
· összességében: segítse a kerékpárforgalom részarányának növelését,
· áttekintse a település belterületén az általános közlekedésbiztonsági helyzetet,
· kiemelten vizsgálja az iskolai mobilitást (adatgyűjtés, kérdőívezés, iskolakörnyezet vizsgálata és javaslatok kidolgozása),
· koncepcionális forgalomtechnikai megoldásokat mutasson be a Kerékpárút-koncepció Munkacsoport által kijelölt helyszínekre (forgalomcsillapított terület, csomópontok, iskolák környezete, stb.).

A koncepcióterv elkészítésekor elvégzendő feladatok
A fenti célok elérésének érdekében az alábbi fontos feladatok kerülnek meghatározásra:
· a település feltárása a koncepcióterv szempontjai szerint,
·  a korábbi koncepciók felvázolása,
· a tervezett helyszínek meghatározása,
· a kerékpárosok helyzetének vizsgálata,
· a már meglévő kerékpárutak, bringapályák felmérése,
· a későbbi továbbfejlesztési lehetőségek feltérképezése,
· a szükséges dokumentumok elkészítése és beszerzése,
· szakemberek igénybevétele,
· valamint a lakosság bevonása.

A tervező feladata „Fót Város belső kerékpárút-hálózatának koncepciótervének elkészítése”, a vonatkozó jogszabályokat és szakmai előírások figyelembevételével, különösen:
· a "Kerékpárforgalmi hálózati terv javasolt felépítése" c. útmutatót,
· az „e-UT 03.04.13:2019 Kerékpározható közutak tervezése” c. útügyi műszaki előírást.

A koncepciótervnek alkalmasnak kell lennie arra, hogy az alapján Fót Város Önkormányzata – megfelelő döntések meghozatalát követően – a javasolt fejlesztések megvalósítandó műszaki tartalmát engedélyezési terv diszpozíciójában rögzíteni tudja. Ezért a koncepcióterv dokumentációjában egyértelmű és strukturált javaslatot kell tenni a fejlesztésekre, az alábbiak szerint:
· A javasolt fejlesztések a beavatkozás jellege szerint csoportosítandók:
· főúti- és gyűjtőúti vonalas beavatkozások,
· területi beavatkozások (pl. forgalomcsillapított területek átfogó fejlesztése),
· pontszerű beavatkozások (pl. csomópontok),
· kerékpártárolás fejlesztése,
· kommunikáció, szemléletformálás.
· szakaszhatárok meghatározása (tervezési terület lehatárolása),
· engedélyezési tervezési feladat kiadása előtt döntést igénylő kérdések,
· engedélyezési terv készítés első fázisában tanulmány szinten vizsgálandó és döntést igénylő helyszínek, beavatkozási alternatívák (adott esetben).

Tervezési terület
A koncepcióterv elkészítésekor a tervezési terület Fót teljes közigazgatási területe, kitekintéssel a szomszédos települések meglévő és tervezett kerékpárforgalmi létesítményeihez történő csatlakozás lehetőségeire.



Versenyeztetési eljárás
A koncepcióterv elkészítésére meghívásos versenyeztetési eljárás kerül kiírásra. A versenyeztetési eljárás ajánlattételi felhívás-tervezetét (és mellékleteit) jelen előterjesztés 1. sz. melléklete tartalmazza.

A versenyeztetési eljárásban a Kerékpárút-koncepció Munkacsoport által javasolt meghívottak:
1. iUtak Mérnökiroda Kft. (székhely: 2030 Érd, Béga u. 11., iroda: 1111 Budapest, Budafoki út 10/C., adószám: 229644456-2-13, ügyvezető: Ambrus Dávid, 06-30-645-6011, e-mail: info@iutak.hu, web: www.iutak.hu)
2. Értékterv Mérnöki Szolgáltató és Tanácsadó Kft. (székhely: 2045 Törökbálint, Józsefhegyi u. 84., iroda: 1114 Budapest, Móricz Zsigmond körtér 7., I/2., adószám: 24960843-2-13, ügyvezető: Barna Zsolt, 06-30-701-2848, e-mail: barna.zsolt@ertekterv.hu, web: www.ertekterv.hu)
3. Mikroline Mérnöki és Szolgáltató Kft. (székhely: 1114 Budapest, Bartók Béla út 35., adószám: 12299197-2-43, ügyvezető: Dulicz László, 06-30-274-6261, e-mail: laszlo.dulicz@mikroline.hu, web: www.mikroline.hu

A beérkező ajánlatok kiértékelésekor a bírálati szempont szerint a versenyeztetési eljárás nyertese a legalacsonyabb vállalkozói díjat tartalmazó érvényes ajánlat.

A nyertes tervező az Önkormányzattal kötött szerződés alapján koncepciótervet készít. A koncepció készítésekor a tervezővel történő egyeztetésekre a Képviselő-testület a Kerékpárút-koncepció Munkacsoportot jelöli ki. A koncepcióterv az Önkormányzat tulajdonát fogja képezni. A jövőbeni megvalósuláskor a Képviselő-testület más tervezővel is szerződhet a kivitelezés vonatkozásában. A koncepciótervnek alkalmasnak kell lennie későbbi pályázatokon való részvételre is, vagyis meg kell felelnie az általános pályázati feltételeknek.

A koncepció elkészítését és elfogadását követően kerül sor a lakosság bevonására, valamint a civil szervezetek tájékoztatására. A lakosság bevonásával kapcsolatos feladatok a koncepcióterv elkészítésének részét képezik (pl. tájékoztatás, fórumok, kérdőívek összeállítása, kitöltetése, kapott adatok feldolgozása, elemzése, stb.).

Adatszolgáltatás
A koncepcióterv elkészítéséhez Fót Város Önkormányzata az alábbi adatokat bocsátja a nyertes tervező rendelkezésére:
· a területre készült és rendelkezésre álló előzménytervek
· kapcsolódó projektek tervei
· földhivatali alaptérkép (szerkeszthető változatban), települési ortofotó
· nagyobb forgalomvonzó létesítmények adatai (iskolák, óvodák stb.).

Egyeztetések
A koncepcióterv kidolgozása során a Kerékpárút-koncepció Munkacsoport és a nyertes tervező legalább havonta egy alkalommal kooperációt szervez.

A nyertes tervező a tervezés során egyeztetni köteles (legalább) az alábbi szervezetekkel:
· Magyar Közút NZRt.,
· Budapest Fejlesztési Központ,
· szomszédos települések önkormányzatai (szükség esetén),
· Magyar Kerékpárosklub.

A koncepcióterv bírálati módozatát egy alkalommal be kell mutatni a Képviselő-testület, valamint a lakosság és a civil szervezetek számára.
A koncepciótervre meg kell szerezni az Innovációs és Technológiai Minisztérium Kerékpáros Koordinációs Főosztálya által szervezett Tervzsűri támogató nyilatkozatát is.

Nyilvánosság
A vonatkozó útügyi műszaki előírás szerint a „közlekedési infrastruktúra fejlesztésének alapja az érintett közösség problémáinak, igényeinek megismerése. A rendelkezésre álló adatgyűjtési módszerek megfelelő kombinálásával kell feltárni a lakosság, a használók valódi igényeit és a fejlesztések kapcsán megfogalmazható prioritásait. Ezért a tervezés során szükséges az érintettek bevonása (pl.: lakossági fórumok, kérdőíves kikérdezés, helyi civil szervezetekkel történő egyeztetés).”
A fentieknek megfelelően szükséges a helyi igények felmérése, különösen az iskolai mobilitás vizsgálata (legalább online kérdőívvel a gyerekek/szülők felé). A feladat kidolgozása során továbbá legalább két alkalommal a helyi médiumokban megjeleníthető tájékoztató cikk elkészítése szükséges (a projekt indításáról, valamint a javított koncepciótervről), illetve fel kell dolgozni a lakosságtól és helyi civil szervezetektől beérkező észrevételeket, javaslatokat (térképes észrevételgyűjtő felület, szöveges felület).

A koncepcióterv elkészítésének feladatütemezése, valamint a tervek véleményezési-, jóváhagyási folyamata az alábbiak szerint zajlik:

Feladatok ütemezése és a tervek véleményezési- és jóváhagyási folyamata

1. [bookmark: _Hlk101808509]
a) Adatgyűjtés, egyeztetések, koncepcióalkotás
(a Kerékpárút-koncepció Munkacsoport bevonásával - min. 3 alkalom)180 nap

b)  Tájékoztató cikk megjelenése, érintettek (illetékes szervek) bevonása
c)  A koncepcióterv bírálati módozatának leszállítása


2. Véleményezési folyamat
a) Civil szervezetek észrevételei
b) Tervzsűri véleményezése60 nap

c) Tervzsűri nyilatkozat kézhezvétele) 


3. A bírálati módozatának javítása, véglegesítése, és a koncepcióterv30 nap

végleges módozatának leszállítása  

A nyertes tervező a koncepcióterv bírálati módozatát 1 db elektronikus adathordozón (CD/DVD/pendrive), a végleges módozatát 1 db papíralapú példányon és 3 db elektronikus adathordozón (CD/DVD/pendrive) szállítja le Fót Város Önkormányzata számára.

Tervezői díj, számlázás
[bookmark: _Hlk103172257]A városi kerékpárforgalmi hálózat koncepciótervének tervezési díja a nyertes ajánlatban szereplő végső tervezői díj. 
Fót Város Önkormányzata a nyertes tervező számára a tervezői díjat az alábbiak szerint fizeti meg:
· A Koncepcióterv bírálati módozatának leszállításakor a tervezői díj 60%-a, 
· a Koncepcióterv végleges módozatának leszállításakor a tervezői díj maradék 40%-a kerül kifizetésre.


Fentiek alapján az alábbi határozati javaslatot terjesztem a Tisztelt Képviselő-testület elé:

III. Határozati javaslat:

…/2022. (V.26.) KT-határozat

1./ Fót Város Önkormányzat Képviselő-testülete a Kerékpárút-koncepció Munkacsoport véleménye alapján dönt Fót Város belső kerékpárút-hálózatának koncepciótervének elkészíttetéséről.

2./ Fót Város Önkormányzat Képviselő-testülete Fót Város belső kerékpárút-hálózatának koncepciótervének elkészítésére meghívásos versenyeztetési eljárást ír ki, az 1. sz. melléklet szerinti Ajánlattételi Felhívással (és annak mellékleteivel), az alábbi meghívottak számára: 

1. iUtak Mérnökiroda Kft. (székhely: 2030 Érd, Béga u. 11., iroda: 1111 Budapest, Budafoki út 10/C., adószám: 229644456-2-13, ügyvezető: Ambrus Dávid, 06-30-645-6011, e-mail: info@iutak.hu, web: www.iutak.hu)
2. Értékterv Mérnöki Szolgáltató és Tanácsadó Kft. (székhely: 2045 Törökbálint, Józsefhegyi u. 84., iroda: 1114 Budapest, Móricz Zsigmond körtér 7., I/2., adószám: 24960843-2-13, ügyvezető: Barna Zsolt, 06-30-701-2848, e-mail: barna.zsolt@ertekterv.hu, web: www.ertekterv.hu)
3. Mikroline Mérnöki és Szolgáltató Kft. (székhely: 1114 Budapest, Bartók Béla út 35., adószám: 12299197-2-43, ügyvezető: Dulicz László, 06-30-274-6261, e-mail: laszlo.dulicz@mikroline.hu, web: www.mikroline.hu

3./ Fót Város Önkormányzat Képviselő-testülete felkéri a polgármestert, hogy a versenyeztetési eljárás nyertesével az Ajánlattételi felhívásban szereplő paraméterek alapján kössön Vállalkozási szerződést a város belső kerékpárút-hálózatának koncepciótervének elkészítésére.
A döntés szempontja: a versenyeztetési eljárás nyertese a legalacsonyabb vállalkozói díjat tartalmazó érvényes ajánlat.

4./ Fót Város Önkormányzat Képviselő-testület felhatalmazza a polgármestert, hogy a pályázat érvénytelensége vagy eredménytelensége esetén a pályázatot azonos feltételekkel, további legfeljebb 3 alkalommal ismételten kiírja.

5./ Fót Város Önkormányzat Képviselő-testülete a fedezetet az Önkormányzat 2022. évi költségvetéséről szóló 6/2022. (II.25.) önkormányzati rendelet 6. számú melléklete szerinti „Beruházások” kiadási előirányzatán, a „Bringa koncepció terv” soron 22.860.000,- Forint összegig biztosítja.

Felelős: polgármester
Határidő: 1./ pont: azonnal, 2./ pont: 8 napon belül, 3./ pont: a versenyeztetési eljárás nyertesének kihirdetését követő 8 napon belül, 4./ pont: 2022. december 31., 5./ pont: azonnal

Jogszabályi hivatkozás: 
· A Képviselő-testület és szervei szervezeti és működési szabályzatáról szóló 27/2015. (XII.17.) önkormányzati rendelet 67. § b) pontja (minősített többség)

Az előterjesztés melléklete:
1.sz. melléklet: Ajánlattételi felhívás-tervezet és mellékletei

